Kunstwerk: Seven Sisters Dreaming 0730 x 30 cm - Roots Gallery Hamburg
Startseite / Kleine Formate / Seven Sisters Dreaming 07<br/>30 x 30 cm
Art.-Nr.: 10107 Kategorien: Alma Nungarrayi Granites, Kleine Formate Baie minder weermagwapens gesteel of verloor – minister | Netwerk24
Deur Christiaan du Plessis 04 April 2019 20:55
Die getal vuurwapens wat die afgelope boekjaar by die Suid-Afrikaanse Nasionale Weermag (SANW) gesteel of verloor is, toon voorlopig ’n drastiese afname.
Luidens ’n antwoord van Nosiviwe Mapisa-Nqakula, minister van verdediging en militêre veterane, op geskrewe parlementêre vrae van die VF Plus daaroor, is net sewe vuurwapens van die weermag van 1 April 2018 tot nou gesteel of verloor.
Dit is 18 minder as die 24 gesteelde of verlore vuurwapens wat in die 2017-’18-boekjaar aangemeld is.
In transitorooftogte gebruik die rowers gewoonlik R4- of R5-aanvalsgewere, wat net deur die weermag en die polisie besit word.
In die 2016-’17-boekjaar is 26 vuurwapens asook 36 handgranate gesteel of verloor.
Die syfers vir die onlangse boekjaar is egter voorlopig en moet nog bevestig word.
Dr. Pieter Groenewald, VF Plus-leier, sê hoewel hy nie arrogant wil klink nie, glo hy dat die afname aan hom toegeskryf kan word omdat hy die afgelope 20 jaar reeds parlementêre vrae rig oor gesteelde vuurwapens van die weermag.
“Ek glo dié volgehoue druk het die departement laat optree,” sê hy.
Hy kon egter nie sê spesifiek watter optrede deur die departement tot die afname gelei het nie.
Siphiwe Dlamini, ’n woordvoerder van die departement van verdediging, het gesê hy sal eers teen Vrydag op navrae kan reageer.
Groenewald sê dit bly kommerwekkend dat daar sedert 1 April 2016 altesaam 57 vuurwapens, insluitende 30 aanvalsgewere, 8 000 rondes ammunisie en 36 handgranate gesteel of verloor is.
“In transitorooftogte gebruik die rowers gewoonlik R4- of R5-aanvalsgewere, wat net deur die weermag en die polisie besit word. Die weermag bewaar hul wapens baie goed en dit moet eintlik nie gebeur dat dit gesteel of verloor word nie,” sê hy.
Meer oor: Suid-Afrikaanse Nasionale Weermag (Sanw) | Dr. Pieter Groenewald | Nosiviwe Mapisa-Nqakula | Vuurwapens
4 mans vas vir vuurwapens, ammunisie
Kommer ná 100 wapens by handelaar geroof is
Rusland stuur voorraad na Amerika